
Kakva imena nadijevati djeci: turska ili bosanska?


* 
* 
* 
* 
* 
* 
* 

 
Kakva imena nadijevati djeci: turska ili bosanska?

Po konsenzusu islamskih učenjaka, roditelji su obavezni svojoj djeci nadijevati lijepa imena. U tom smislu navodi se ***[hadis](https://pitajucene.com/search/Hadis/questions/ "Pretraži pitanja o hadisima")*** koji se ne može uzeti kao argument. (Vidjeti: *Medžmeuz-zevaid*, 8/47, *El-Bejanu vet-tarifu*, 2/279, i *Es-Silsiletud-daifa*, 1/357.) Ebu Derda pripovijeda da je Resulullah, ﷺ, rekao: *“Na Sudnjem danu ćete biti dozivani po vašim i po imenima vaših očeva, zato svojoj djeci nadijevajte lijepa imena.”* (Ebu Davud, Ibn Hibban i Bejheki, 9/515, i Begavi, 12/327, sa slabim lancem prenosilaca. Vidjeti: *Fethul-Bari*, 10/557, i *Es-Silsiletud-daifa*, 11/810.)  

Lijepo je nadijevati djeci imena poslanika, dobrih ljudi ili imena u genitivnoj vezi s lijepim Allahovim imenima: Abdullah, Abdullatif, Abdurrezzak, Abdulkadir itd. Jusuf b. Abdullah b. Selam izjavio je: “Meni je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, nadjenuo ***[ime](https://pitajucene.com/search/ime/questions/ "Pretraži pitanja o imenima")*** Jusuf.” (Buharija, u zbirci *El-Edebul-mufred*, str. 147/367, i Tirmizi u *Eš-Šemailu*, str. 179/292, sa ispravnim lancem prenosilaca. Vidjeti: *Fethul-Bari*, 10/578.)  

Imam Muslim zabilježio je predanje u kojem stoji da je Allahov Poslanik, ﷺ, rekao: *“*Prijašnji narodi *nadijevali su imena svojih poslanika i dobrih ljudi koji su živjeli prije njih.”* Imena ne moraju biti arapskog ni drugog, određenog porijekla. Od poslanika samo su četverica imali arapska imena: Muhammed, ﷺ, Adem, Salih i Šuajb, alejhimus-selam, a ostali su imali strana imena koja su vremenom arabizirana. Može se nadjenuti ime na bilo kojem jeziku pod uvjetom da ima lijepo ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** i da nije specifično nevjernicima, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


